CELEX: 62016CA0310
Language: el
Date: 2019-01-17 00:00:00
Title: Υπόθεση C-310/16: Απόφαση του Δικαστηρίου (τέταρτο τμήμα) της 17ης Ιανουαρίου 2019 [αίτηση του Spetsializiran nakazatelen sad (Βουλγαρία) για την έκδοση προδικαστικής αποφάσεως] — Ποινική διαδικασία κατά Petar Dzivev κ.λπ. [Προδικαστική παραπομπή — Φόρος προστιθέμενης αξίας (ΦΠΑ) — Προστασία των οικονομικών συμφερόντων της Ευρωπαϊκής Ένωσης — Άρθρο 325, παράγραφος 1, ΣΛΕΕ — Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων — Ποινική διαδικασία σχετικά με αδικήματα στον τομέα του ΦΠΑ — Αρχή της αποτελεσματικότητας — Διεξαγωγή των αποδείξεων — Παρακολουθήσεις τηλεφωνικών συνδιαλέξεων — Άδεια δοθείσα από αναρμόδια δικαστική αρχή — Συνεκτίμηση των ως άνω παρακολουθήσεων ως αποδεικτικών στοιχείων — Εθνική ρύθμιση — Απαγόρευση]

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/2
            
         
      Απόφαση του Δικαστηρίου (τέταρτο τμήμα) της 17ης Ιανουαρίου 2019 [αίτηση του Spetsializiran nakazatelen sad (Βουλγαρία) για την έκδοση προδικαστικής αποφάσεως] — Ποινική διαδικασία κατά Petar Dzivev κ.λπ.
      (Υπόθεση C-310/16) (1)
      
      ([Προδικαστική παραπομπή - Φόρος προστιθέμενης αξίας (ΦΠΑ) - Προστασία των οικονομικών συμφερόντων της Ευρωπαϊκής Ένωσης - Άρθρο 325, παράγραφος 1, ΣΛΕΕ - Σύμβαση σχετικά με την προστασία των οικονομικών συμφερόντων των Ευρωπαϊκών Κοινοτήτων - Ποινική διαδικασία σχετικά με αδικήματα στον τομέα του ΦΠΑ - Αρχή της αποτελεσματικότητας - Διεξαγωγή των αποδείξεων - Παρακολουθήσεις τηλεφωνικών συνδιαλέξεων - Άδεια δοθείσα από αναρμόδια δικαστική αρχή - Συνεκτίμηση των ως άνω παρακολουθήσεων ως αποδεικτικών στοιχείων - Εθνική ρύθμιση - Απαγόρευση])
      (2019/C 93/02)
      Γλώσσα διαδικασίας: η βουλγαρική
      
         Αιτούν δικαστήριο
      
      Spetsializiran nakazatelen sad
      
         Ποινική διαδικασία ενώπιον του αιτούντος δικαστηρίου κατά
      
      Petar Dzivev, Galina Angelova, Georgi Dimov, Milko Velkov
      
         Διατακτικό
      
      To άρθρο 325, παράγραφος 1, ΣΛΕΕ καθώς και το άρθρο 1, παράγραφος 1, στοιχείο β', και το άρθρο 2, παράγραφος 1, της Συμβάσεως η οποία καταρτίστηκε βάσει του άρθρου Κ.3 της Συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων, και η οποία υπογράφηκε στο Λουξεμβούργο στις 26 Ιουλίου 1995, ερμηνευόμενα υπό το πρίσμα του Χάρτη των Θεμελιωδών Δικαιωμάτων της Ευρωπαϊκής Ένωσης, έχουν την έννοια ότι δεν αντιτίθενται, με γνώμονα την αρχή της αποτελεσματικότητας των ποινικών διώξεων που αφορούν αδικήματα σχετικά με τον φόρο προστιθέμενης αξίας (ΦΠΑ), στην εκ μέρους του εθνικού δικαστή εφαρμογή εθνικού κανόνα που προβλέπει ότι πρέπει να αποκλείονται από ποινική διαδικασία αποδεικτικά στοιχεία, όπως παρακολουθήσεις τηλεφωνικών συνδιαλέξεων, για τα οποία απαιτείται προηγούμενη δικαστική άδεια, όταν η εν λόγω άδεια έχει δοθεί από αναρμόδια δικαστική αρχή, ακόμη και σε περίπτωση κατά την οποία μόνον αυτά τα αποδεικτικά στοιχεία είναι ικανά να αποδείξουν τη διάπραξη των επίμαχων αδικημάτων.
      
         (1)  ΕΕ C 310 της 29.8.2016.